CELEX: 62017TN0793
Language: lt
Date: 2017-12-05 00:00:00
Title: Byla T-793/17: 2017 m. gruodžio 5 d. pareikštas ieškinys byloje Bruel / Komisija ir EIVT

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/35
            
         2017 m. gruodžio 5 d. pareikštas ieškinys byloje Bruel / Komisija ir EIVT
   
   (Byla T-793/17)
   (2018/C 052/47)
   Proceso kalba: prancūzų
   
      Šalys
   
   
      Ieškovas: Damien Bruel (Paryžius, Prancūzija), atstovaujamas advokato H. Hansen
   
      Atsakovės: Europos Komisija ir Europos išorės veiksmų tarnyba (EIVT)
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti šį ieškinį priimtinu ir pagrįstu,
            
         atitinkamai:
   
               —
            
            
               panaikinti sprendimą be datos, kuris elektroniniu būdu pasirašytas 2017 m. rugsėjo 25 d., pavadintą „Prašymas pakeisti pagrindinį ekspertą Nr. 2 „Projekto finansinio administravimo ir sutarčių sudarymo klausimais““,
            
         
               —
            
            
               nuspręsti, kad turi būti pilnai atlyginta turtinė ir neturtinė žala, ieškovui padaryta aiškiu teisės į gerą administravimą pažeidimu, kurį sudaro tai, kad buvo priimtas sprendimas be datos, kuris elektroniniu būdu pasirašytas 2017 m. rugsėjo 25 d. ir pavadintas „Prašymas pakeisti pagrindinį ekspertą Nr. 2 „Projekto finansinio administravimo ir sutarčių sudarymo klausimais““,
            
         
               —
            
            
               priteisti iš atsakovių solidariai arba iš vienos iš jų 152 250 EUR kompensaciją ieškovui už patirtą turtinę žalą ir 25 000 EUR – už neturtinę žalą,
            
         bet kuriuo atveju:
   
               —
            
            
               priteisti iš atsakovių visas bylinėjimosi išlaidas,
            
         
               —
            
            
               užtikrinti ieškovui visas kitas teises, pritaikyti kitas priemones ir imtis kitų veiksmų, kurių reikia.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi vieninteliu pagrindu, grindžiamu esminių formos reikalavimų pažeidimu. Šį pagrindą sudaro trys dalys.
   
            
               1.
            
            
               Pirmoji dalis grindžiama teisės būti išklausytam pažeidimu, nes ieškovas neturėjo galimybės pareikšti nuomonės dėl jam pateiktų kaltinimų iki ginčijamo sprendimo priėmimo.
            
         
            
               2.
            
            
               Antroji dalis grindžiama teisės susipažinti su bylos medžiaga pažeidimu, nes ieškovas, nepaisant jo pateiktų prašymų, neturėjo galimybės susipažinti su bylos dokumentais, susijusiais su juo.
            
         
            
               3.
            
            
               Trečioji dalis grindžiama pareigos motyvuoti pažeidimu, nes ginčijamame sprendime pateikti motyvai neleidžia ieškovui suprasti, kuo jis kaltinamas.